
REFERAT

             Având în vedere constatările efectuate în teren, rezultă că pe raza municipiului Timişoara în pieţe neorganizate, se comercializează diverse produse, iar după încheierea proceselor verbale de sancţionare contravenţională conform  HCL 321/27.11.2001 şi plecarea agenţilor constatatori, contravenienţii continuă să  comercializeze aceste produse, iar conţinutul hotărârii de consiliu local nu prevede confiscarea acestora.

 Faţă de această situaţie, în conformitate cu art.28 lit.j din HG 2295/2004, propunem completarea cu art.4 a anexei nr.6 la Hotărârea Consiliului Local nr. 168 /10.07.2001 – privind autorizarea şi desfăşurarea activităţii de comerţ stradal pe raza Municipiului Timişoara care va avea următorul conţinut: “Produsele care au servit sau au fost destinate să servească la săvârşirea vreuneia dintre faptele prevăzute la art.1 lit. a) şi art.2 lit. d), dacă sunt ale contravenientului sau ale agentului economic, precum şi sumele de bani şi lucrurile dobândite prin săvârşirea contravenţiei se confiscă şi se valorifică în condiţiile legii, contravaloarea lor făcându-se venit la bugetul administraţiei publice locale.  Veniturile obţinute ilicit de persoanele fizice sau juridice din activităţile prevăzute la art.1 lit. a) şi art.2 lit. d), precum şi încasările în întregime din vânzarea mărfurilor a căror provenienţă nu este dovedită se confiscă şi se fac venit la bugetul administraţiei publice locale.”;

